Ialev

Di Ialev (platdütsk Elv, Dütsk Elbe, Tschechisk Labe, Latiinsk Albis) es di trērgurtest Stroom ön Dütsklön. 

Di Ialev kumt fan Tschechien en bi Cuxhaawen iin ön di Nuurđsee.

Twiigern bi Hamborig
Uastern fuar Hamborig lapt di Ialev üs en Böög lefts om of süđerfuar. En bet fan dit Weeter wel da lefer lik üt laap, en diar kum litjeri Twiigern fan.

 Di Dove Elbe di "Doov Ialev", wat höör Noom diarfan heer, das em en Dik diarfuar seet heer, dat dit Weeter diar ek muar döörlaap ken. Jü giar nuurđern bi dit Ialev-Ailön Neuengamme en süđern bi AltengammeAltengamme meent "Ual Lön", Neuengamme "Nii Lön". Em kür om dit Jaar 1100 ek gur aur di Ialev-Jerem, wat leeter di Dove-Elbe waar kum. / Curslack fuarbi naa Billwerder en Moorburg, hur dit Weeter bi di Allermöhe (Dit "Üđer Müring") weđer iin ön di gurt Stroom giar. Di Dove-Elbe es di Nuurđerkant fan Neuengamme. - Neuengamme es me di Dik fuar di Uastern Müring fan di diarfan "Doov" Ialev-Jerem drüget en wonen uuren. Dit es me di Gose Elbe likwel sa, wan des uk ek sa diip wesen es.

 Di Gose Elbe (Flak Ialev) es uk fan Uasten me en Dik fan di Ialev ofslööten uuren. Jü es ön di Süđerkant fan Neuengamme, fiiđer süđerfuar es dit Ailön Kirchwerder. Di Gose-Elbe lapt aur Süđer-en Weesterkant fan Neuengamme bi Allermöhe me di Dove-Elbe töhop iin ön di Nuurđer-Ialev.

Fan di Diken fuar Dove- en Gose-Elbe waar dit Weeter iin ön di Ialev diiper, aurdat diar muar Weeter döörlöp, wat ek muar tö Sir wechkür. Diarfan es di Süđer-Ialev me di Haawen fan  Harburg man forsöningt, en di Nuurđer-Ialev höl höör beeter frii.

Mērsk Flak of Curslack
Nuurđern fan Neuengamme en weestern fan Altengamme es en gurt Stek Lön, wat bluat me Greewen drüg tö hual es, Curslack.
Ön di Nuurđerkant wiar dit Weeter ek gur luas tö uur, en sa waar en Graav, di Brookwetterung, wat noch mener fan Weđer üs fan Weeter kumt, önliar. Diar lapt dit Weeter iin en lönigt da weesterfuar iin ön di Dove-Elbe.

Mung Bergedorf me di Brookwetterung en di Brookdeich ön Nuurđen sa üs Curslack ön Süđern giar deling di Autobaan 25 fan Geesthacht naa Hamborig, wat uk drüg hölen uur skel.

Fjuur Lönen
Fan di litj Stroomern es dit Lön üs Ailönen ütenachtler skiaren, Curslack, Altengamme, Neuengamme en Kirchwerder. Des sen di Vierlande of di "fjuur Lönen", hur Greentjüch en Bloomern gur wuksi ken.

 Töstroomer en Weetermasen 

 Futnooten 

Kategorie:Stroom ön Dütsklön

Kategorie:Stroom ön Euroopa